เชื่อว่าคนที่กินทงคัตซึมานานทุกคนต้องเคยไปกินร้านเบคคุที่สมัย8ปีก่อน เริ่มจากร้านเล็กๆ หลังเอ็มโพเรียม ทำให้คนไทยรู้จักกับการบดงาและใส่ซอสและคิวที่ยาว ไปช้ารอนานมาก จนกระทั่งย้ายไปอยู่ปลายซอย24 กลายเป็นร้านใหญ่โต และย้ายร้านไปมาหลายรอบ จนล่าสุดมาเปิดใต้ถุนตึกจัสมินแห่งนี้ครับ

ตัวผมเองได้ติดตามเบคคุมาตั้งแต่ร้านแรกจนกระทั่งมีเชน/ไม่เชน มาเปิดเต็มเมืองไปหมด
ร้านเบคคุก็ยังมีเอกลักษณ์ที่เด่นตรงที่มีบุฟเฟต์ชุดเครื่องเคียงที่ยังไงก็ยังไม่เจอร้านอื่นทำเลย

อาหาร:
-ชุดข้าว+เครื่องเคียง7อย่าง+ซุป (150-): ปริมาณยังมาทีละนิดๆเหมือนเดิมครับ ความอร่อยและหลากหลายยังดี
-หมูสันใน (ราคาประมาณ210-) คุณภาพของหมูและ bread crumb ยังสู้หลายๆร้านในปัจจุบันไม่ได้จริงๆ 
พอรวมราคาข้าวและหมูทอดเข้าไป+ vat+sc และน้ำทำให้ตกคนละ400 บาทนิดๆ ทำให้ผมมองว่าร้านเบคคุไม่น่าสนใจเมื่อเทียบกับหลายๆร้านในปัจจุบัน ที่ไม่แยกราคาข้าวออกมา หรือกระทั่งรวมราคาชาเขียวเข้าไปในเซ็ทแล้วครับ